ചൈനക്കു മീതെ എവര്ഗ്രാന്ഡെ കാര്മേഘം സാമ്ബത്തിക ലോകത്തിന് ആശങ്ക ബൈജിങ്: ദിവസങ്ങള് കഴിയുന്തോറും എവര്ഗ്രാന്ഡെ ചൈനക്കു മീതെ ഭീതിജനകമായ ആശങ്കയായി വളരുകയാണ്. ലോകത്തെ രണ്ടാമത്തെ വലിയ സാമ്ബത്തികശക്തിയായ രാജ്യത്തെ ഏറ്റവും വലിയ റിയല് എസ്റ്റേറ്റ് സ്ഥാപനമാണ് വന് തകര്ച്ച നേരിടുന്നത്. 2008ല് അമേരിക്കയിലെ ലീമാന് ബ്രദേഴ്സ് തകര്ച്ചയുടെ മറ്റൊരു പതിപ്പാകുമോ ചൈനക്ക് എവര്ഗ്രാന്ഡെ എന്ന ചോദ്യം സാമ്ബത്തിക ലോകത്ത് അലയടിക്കുന്നു. തിങ്കളാഴ്ച ഹോങ്കോങ് ഓഹരി വിപണിയില് എവര്ഗ്രാന്ഡെ ഓഹരി വില കൂപ്പുകുത്തിയത് 10 ശതമാനം.തുടക്കം കോടാനുകോടികള് വായ്പയെടുത്ത കുത്തകകളെ നിയന്ത്രിക്കാന് കഴിഞ്ഞ വര്ഷം ചൈനീസ് സര്ക്കാര് കൊണ്ടുവന്ന നിയമമാണ് എവര്ഗ്രാന്ഡെക്ക് തിരിച്ചടിയായത്. 300 ബില്ല്യണ് ഡോളര് 22 ലക്ഷം കോടിയിലേറെആണ് കമ്ബനിയുടെ ബാങ്ക് വായ്പ. നിയന്ത്രണത്തെതുടര്ന്ന് കടുത്ത പണക്കമ്മി അലട്ടിയപ്പോള് അത് നികത്താന് ഭവനപദ്ധതികള് വന് ഡിസ്കൗണ്ടിന് വില്പനക്കു വെച്ചതോടെ തകര്ച്ചയും തുടങ്ങി. ഇപ്പോള് പലിശയടക്കാന് നിവൃത്തിയില്ല. ബോണ്ടിന് വിലയിടിഞ്ഞു. കഴിഞ്ഞ ഒറ്റ വര്ഷം ഓഹരി വില താഴേക്കു പതിച്ചത് 85 ശതമാനം. ഇനിയെന്ത്? നിര്മാണം തുടങ്ങാത്ത പദ്ധതികളില് നിരവധിയാളുകളാണ് മുന്കൂര് പണം മുടക്കിയിരിക്കുന്നത്. എവര്ഗ്രാന്ഡെ തകര്ന്നാല് അവരാണ് ആദ്യ ഇരകള്. നിര്മാണം, രൂപകല്പന, സാധനസാമഗ്രികളുടെ വിതരണക്കാര് തുടങ്ങി അനുബന്ധ കമ്ബനികള്ക്കെല്ലാം വന് തിരിച്ചടിയുണ്ടാകും. തകര്ച്ച ചൈനയുടെ സാമ്ബത്തിക മേഖലയെയും ഗുരുതരമായി ബാധിക്കും. 171 ആഭ്യന്തര ബാങ്കുകളും 121 ധനകാര്യ സ്ഥാപനങ്ങളും ഗ്രാന്ഡെക്ക് വായ്പ നല്കിയിട്ടുണ്ട്. ഇവര്ക്കും കടുത്ത പ്രതിസന്ധിയുണ്ടാകും. തുടര്ന്ന് ബാങ്കുകളുടെ പൊതു വായ്പത്തോത് കുറയും. പലിശനിരക്കുയരും. സാധാരണ സ്ഥാപനങ്ങള്ക്കും വായ്പയെടുക്കാന് സാധിക്കാതെ വരും. ഒടുവില് സമ്ബദ്വ്യവസ്ഥ പണഞെരുക്കത്തിലേക്ക് നീങ്ങും. അത് ആഗോള ചലനങ്ങളുണ്ടാക്കും. വിദേശ നിക്ഷേപകരും ചൈനയെ കൈവിടും. പരിഹാരം ഇന്ത്യയില് വോഡഫോണ്ഐഡിയയെ രക്ഷപ്പെടുത്താന് കേന്ദ്രം ടെലികോം പാക്കേജ് പ്രഖ്യാപിച്ചതുപോലെ ചൈനീസ് ഗവണ്മെന്റ് ഗ്രാന്ഡെയുടെ രക്ഷക്കെത്തുമോ എന്നാണ് ഏവരും ഉറ്റുനോക്കുന്നത്. ഇല്ലെന്നും ഉണ്ടാകുമെന്നും എന്ന വാദത്തോടെ സാമ്ബത്തിക വിദഗ്ധര് രണ്ടു ചേരിയിലാണ്. കോര്പറേറ്റ് കടബാധ്യത ഏറ്റെടുത്ത് ചൈനീസ് സര്ക്കാര് തെറ്റായ മാതൃക കാണിക്കില്ലെന്നും അതല്ല, ഗ്രാന്ഡെയെ കൈവിട്ട് ചൈനയെ പ്രതിസന്ധിയിലാക്കാന് സര്ക്കാര് ശ്രമിക്കില്ലെന്നുമാണ് വാദങ്ങള്. ആരാണ്, എന്താണ് എവര്ഗ്രാന്ഡെ തെക്കന് ചൈനയിലെ ഗ്വാങ്ചോയില് ഹുയി കാ യാന് എന്ന കോടീശ്വരന് 1996ല് സ്ഥാപിച്ചതാണ് എവര്ഗ്രാന്ഡെ. ഇപ്പോള് ലോകത്തെ ഏറ്റവും വലിയ 500 കമ്ബനികളിലൊന്ന്. രണ്ടു ലക്ഷം ജീവനക്കാര്. ഓരോ വര്ഷവും സൃഷ്ടിക്കുന്നത് 38 ലക്ഷം അനുബന്ധ തൊഴില്. രാജ്യത്തെ 280 നഗരങ്ങളില് 1300 പദ്ധതികള്. റിയല് എസ്റ്റേറ്റിനപ്പുറം ധനകാര്യം, വൈദ്യുതി കാറുകള്, ഭക്ഷ്യവസ്തു, ലഹരിപാനീയങ്ങള്, തീം പാര്ക്ക് എന്നീ ബിസിനസുകളും. രാജ്യത്തെ ഏറ്റവും വലിയ ഫുട്ബാള് ടീമായ ഗ്വാങ്ചോ എഫ്.സിയുടെ ഉടമ. ലോകത്തെ ഏറ്റവും വലിയ സോക്കര് സ്റ്റേഡിയത്തിെന്റ നിര്മാണവും കമ്ബനി നടത്തിവരുന്നു. ഫോബ്സ് കണക്കനുസരിച്ച് ഹുയി കാ യാനിെന്റ ആസ്തി 10.6 ബില്ല്യണ് ഡോളര് 78,000 കോടി.